OzLabs/hebrew-wiki-articles huggingface dataset:
קוממיות

קוֹמְמִיּוּת הוא מושב חרדי-חסידי באזור דרום השפלה בקרבת העיר קריית גת השייך למועצה אזורית שפיר. במקום מתגוררות כמאה ועשרים משפחות חסידיות, מכמה חצרות חסידיות.
== היסטוריה ==
קבוצת קוממיות התגבשה בשנת 1949 כקיבוץ של צעירי אגודת ישראל, והורכבה בעיקר מקבוצת לוחמים בפלוגה הדתית של אלכסנדרוני. בתחילה שהו במחנה הכשרה בנחלת יהודה, על השטח שבו הקימה צא"י מאוחר יותר את כפר הנוער שדה חמד. 

בשנת 1950 עלתה הקבוצה לנקודת הקבע בה היא יושבת כיום, על אדמות קק"ל. 

לקראת שנת השמיטה ה'תשי"ב (1951–1952) התושבים חיפשו רב ובהמלצתו של הרב אברהם ישעיהו קרליץ פנו אל הרב בנימין מנדלזון שהיה הרב של קריית אתא (אז כפר אתא). הרב מונה לתפקיד רב המושב. הוא החזיק במשרה זאת במשך 27 שנים. 

אחרי פטירתו בשנת ה'תשל"ט הוכתר כממלא מקומו בנו, הרב מנחם מנדל מנדלזון. הוא כיהן כרב 32 שנה. 

אחרי פטירתו בשנת ה'תשע"ב הוכתר כממלא מקומו בנו, הרב משה יוסף מאיר מנדלזון, לרב היישוב.

במקביל לעבודה החקלאית הוקמו במושב מספר בתי חרושת, בפרט כדי לספק פרנסה בשנת השמיטה. בין השאר הוקמו מאפייה, מחלבה ומפעל רעפים. ביישוב קיימים גם מפעל ליצור שיש, מפעל ליצור תפילין ומאפיית מצות.

בשנת ה'תש"ך המושב עלה לכותרות בקשר לפרשת יוסל'ה שוחמכר, אחרי שנתגלה שהילד הוסתר שם במשך כשבועיים. בני הזוג קוט, שהסתירו את שוחמכר בביתם, נדונו למאסר של שנה על-תנאי לאחר שטענו, שבמשך רוב שהותו בביתם לא ידעו מהי זהותו האמיתית. מספר תושבים, ובהם רב המושב, הועמדו לדין באשמת שותפות בחטיפה של אדם אחר, שטען כי נחטף בדרך דומה, אך זוכו לאחר שהתביעה חזרה בה משנתגלו העובדות.

כיום פועל ביישוב כולל אברכים בראשות הרב דוד שמידל, בו האברכים שוהים במשך כל השבוע, ושבים לביתם רק לשבתות, וכן תלמוד תורה לילדים, שתי ישיבות לנערים וצעירים ובית ספר בית יעקב יסודי לבנות.

על פי הלשכה המרכזית לסטטיסטיקה היישוב מדורג במקום החמישי מהסוף במדד החברתי כלכלי לשנת 2015.

==קישורים חיצוניים==

* 
* 

==הערות שוליים==

מרכז המושב

קטגוריה:יישובים שהוקמו ב-1950
קטגוריה:יישובים דתיים בישראל
קטגוריה:יישובים חרדיים בישראל
קטגוריה:מושבים
*
L

L (אל) היא האות השתים-עשרה באלפבית הלטיני.

== היסטוריה ==
מקורה באות היוונית למדא (Λ λ; נכתב גם בתור "למבדא"), ומקורה של זו באות הפיניקית שממנה התגלגלה גם האות העברית למ"ד. היא נהגית כלמ"ד (/l/ :IPA), אם כי באנגלית, ובעיקר בניבים האמריקאיים, ההגייה שלה היא כשל מעין למ"ד מוולנת (/ɫ/ :IPA).

== ייצוגים נוספים ==
דגל הקוד הבינלאומי של האות L]]

באלפבית פונטי מיוצגת האות L על ידי המילה Lima (לימה).

בקוד מורס מיוצגת האות על ידי נקודה קו נקודה נקודה: <tt>· - · ·</tt>

בקוד ASCII מיוצגת האות על ידי 76 (L) ו-108 (l).

בכתב ברייל מיוצגת האות:
:60px

== התפתחות האות L ==
{| align="center" border="0" cellpadding="5"
|align="center" width="130px"|פרוטו כנעני
|align="center" width="130px"|פיניקי
|align="center" width="130px"|יווני
|align="center" width="130px"|אטרוסקי
|align="center" width="130px"|לטיני
|-
|align="center" valign="top" width="130px"|מלמד בקר פרוטו כנעני
|align="center" valign="top" width="130px"|למד פיניקית
|align="center" valign="top" width="130px"|למדא יוונית
|align="center" valign="top" width="130px"|L אטרוסקית
|align="center" valign="top" width="130px"|L לטינית
|}

== שימושים ומשמעויות של L ==
* באנטומיה, האות L מייצגת את החוליות הלומבאריות.
* בביוכימיה, L היא סמלה לחומצת האמינו לאוצין.
* בבוטניקה, L., קיצור שמו של קארולוס ליניאוס, משמשת לסמן שימוש בשיטת הסיווג שלו. לדוגמה: אורן הצנובר יסומן: Pinus pinea L.
* בפיזיקה, L מסמלת תנע זוויתי.
** לעיתים מסמל אורך.
* בחשמל, L מסמלת השראות, סליל השראה, או משרן. בתוכניות חשמל מסומנים סלילים שונים בסימון: L3 ,L2 ,L1 וכו'.
* באטימולוגיה L. מסמלת קיצור של השפה הלטינית.
* בתעשייה, L מסמלת את הגודל "לארג'" - "large size".
* בקוד לוחיות הזיהוי הבינלאומי, L מסמלת את לוקסמבורג.
* בניווט, L קיצור המילה האנגלית "left" מסמלת פנייה לצד שמאל.
* בשיטה המטרית, l, ℓ או L מסמלות ליטר.
* בספרות רומיות, מסמלת האות L את המספר 50.
* בתורת הסיבוכיות, האות L מציינת את קבוצת הבעיות שניתן לפתור תוך שימוש בזיכרון לוגריתמי.
* במתמטיקה, משמשת האות L לייצג גבול או ערך אליו שואפת סדרה.
* בספרדית, אם כתובה האות פעמיים היא נהגית כמו I או J.

==קישורים חיצוניים==

* 

קטגוריה:אלפבית לטיני
קטגוריה:50 (מספר)
שיר נולד

"שיר נולד" הוא מופע פזמונים ישראלי אשר התקיים בחג החנוכה של שנת 2005. המופע, אשר היה מיועד לילדים, הוצג במספר אולמות במגוון ערים במהלך שמונת ימי החג.

== היסטוריה ==
את המופע ביים משה קפטן, ועל ההפקה היה ממונה חגי סהראי. הוא היה בנוי משני חלקים: החלק הראשון כולל הופעות שונות, המבוצעות על ידי האמנים המשתתפים השונים וילדים רבים, שנבחרו בתחרות מוקדמת למופע, אשר התקיימה בערוץ הילדים. לאחר ההופעות, מתבקשים הילדים לבחור את השיר האהוב עליהם בבחירות מיוחדות. לאחר המופע ייחשף השיר המנצח, והוא יוגדר כ"שיר הילדים האהוב של כל הזמנים". החלק השני כולל מעין סקירה היסטורית על אופי המדינה, במשך ששת העשורים האחרונים, באמצעות שירי התקופות. המופע נחשב עד לימינו, לאחת ההפקות הכי גדולות, מרהיבות ושאפתניות שהיו אי פעם על במות ישראל - הפקת ענק עם מאות מסכי מולטי מדיה, תפאורת ענק, אפקטים, הקרנות, וי-ג'יי, לדים, רקדנים ופירוטכניקה. במופע ניגנה תזמורת והשירים לא הושמעו מוקלטים, אם כי הושרו מפי הזמרים, בניהולו המוזיקלי של טל פורר, אשר במקביל עיבד את השירים מחדש באופן עדכני.

חלק ממטרת המופע הייתה לייצר תחרות מסחרית של Yes כנגד החסות של חברת "HOT" על הפסטיגל באותה שנה והכיסוי התקשורתי הנרחב שהעניקה לו האחרונה. "שיר נולד" זכה להצלחה מסחרית גדולה ולכל הופעותיו נמכרו מרבית הכרטיסים.

האמנים שהשתתפו בתחרויות ובמופעים השונים היו:
סשה גרישקוב, נינט טייב, יהודה לוי, מאיה בוסקילה, יהודה סעדו, אגם רודברג, תום אבני, ריקי גל, צביקה פיק, צביקה הדר, עודד מנשה, לירון לב, הדס מורנו, הדר עוזרי, מישה קירקילן, טל מוסרי, אמיר פיי גוטמן, גיים בויז ואלי ומריאנו.

בין "ילדי המופע" שהשתתפו היו: חן אהרוני, עמית יגור, ליאור וינברג, עומר אדם ורוני דלומי.

==קישורים חיצוניים==
* [http://www.yap.co.il/ארכיון_מופעים/175/שיר_נולד האתר הרשמי של "שיר נולד"]
* 

קטגוריה:תחרויות זמר בישראל
קטגוריה:2005 בישראל
קטגוריה:מוזיקה לילדים
קטגוריה:תחרויות זמר לילדים
קטגוריה:הצגות חנוכה
ארנור גודיונסן

ארנור גודיונסן (באיסלנדית: Arnór Guðjohnsen; נולד ב-30 באפריל 1961) הוא כדורגלן עבר איסלנדי.
== חייו ==
את מירב הקריירה עשה גודיונסן בבלגיה, תחילה בקבוצת לוקרן ולאחר מכן בקבוצת אנדרלכט, עמה זכה בשלוש אליפויות ובשני גביעים, וכן היה כמלך שערי הקבוצה בעונת 1986/1987. לאחר מכן שיחק שנתיים בקבוצה הצרפתית בורדו, ואת הקריירה סיים בשנת 2001 בקבוצת שטיארנן מאיסלנד. לזכותו של גודיונסן 73 הופעות בנבחרת איסלנד, בהן כבש 14 שערים.

בנו, איידור גודיונסן, הוא כדורגלן מקצועני גם כן. יחד היו שותפים להישג חד פעמי: אב ובן המשחקים יחד באותו משחק בינלאומי. במשחק זה, בשנת 1996 נגד נבחרת אסטוניה, היה ארנור בן 34 ואיידור בן 17. במשחק עצמו לא זכו לשתף פעולה משום שבמחצית החליף איידור את אביו.

== קישורים חיצוניים ==

קטגוריה:חלוצי כדורגל איסלנדים
קטגוריה:כדורגלני ויקינגור רייקיאוויק
קטגוריה:כדורגלני לוקרן
קטגוריה:כדורגלני אנדרלכט
קטגוריה:כדורגלני בורדו
קטגוריה:כדורגלני האקן
קטגוריה:כדורגלני ארברו
קטגוריה:כדורגלני ואלור רייקיאוויק
קטגוריה:כדורגלני שטיארנן
קטגוריה:כדורגלני נבחרת איסלנד
קטגוריה:כדורגלנים איסלנדים
קטגוריה:ילידי 1961
איתן (מושב)

אֵיתָן הוא מושב ציוני דתי באזור דרום השפלה בקרבת העיר קריית גת השייך למועצה אזורית שפיר.

== שם המושב ==
יש שתי גרסאות באשר למקור שם המושב:

# על פי הפסוק (במדבר כ"ד, 21): "אֵיתָן, מוֹשָׁבֶךָ".<ref></ref>
# על פי הפסוק "וְיִגַּל כַּמַּיִם, מִשְׁפָּט; וּצְדָקָה, כְּנַחַל אֵיתָן " (עמוס ה'-כ"ד).<ref name=":0"></ref>

בשני המקרים, משמעות המלה איתן היא חזק, מוצק, עמיד.

קודם לשם איתן, נקרא היישוב: עוזה ג', לכיש 9<ref name=":0" />

דרומית למושב: יער איתן

== היסטוריה ==
היישוב הוקם בשנת 1955 על ידי עולים מתוניסיה ומהאי ג'רבה וביניהם מי שהיה רב המושב שושן הכהן שכיהן קודם לכן כרבה של ג'רבה. בין המתיישבים היו גם 17 משפחות שעלו ממרוקו.<ref></ref> המתיישבים הם דתיים לאומיים.

בשנת 1957 היו במושב כ-70 משפחות.

היישוב הוא יישוב חקלאי שעיקר גידוליו הוא פירות הדר, פירות שונים וכן ירקות.

סביב שנת 2010 הובאו לקבורה בחלקה בבית העלמין של המושב עצמותיהם של הרבנים שאול הכהן, משה כהן ואברהם הכהן, מרבני ג'רבה.

בשנת 2020 החלה בנייה בהרחבה של המושב.

==קישורים חיצוניים==

*

==הערות שוליים==

קטגוריה:יישובים שהוקמו ב-1955
קטגוריה:יישובים דתיים בישראל
קטגוריה:מושבים
ארטורו סנדובל

ארטורו סנדובל (בספרדית: Arturo Sandoval; נולד ב-6 בנובמבר 1949) הוא חצוצרן ג'אז ופסנתרן אמריקאי ממוצא קובני. נחשב אחד מנגני החצוצרה הגדולים בעולם.

==קורות חיים==
סנדובל נולד בארטמיסה, במחוז הוואנה שבקובה. בצעירותו הועסק והתעניין בתקליטי ג'אז של הסקסופוניסט צ'ארלי פארקר והחצוצרנים קליפורד בראון ודיזי גילספי, אותו פגש ב-1971.

ב-1990, במהלך אחד מסיבובי ההופעות שלו, היגר לארצות הברית, וב-1999 קיבל אזרחות אמריקאית.

סנדובל מתמחה בתחום הג'אז הלטיני, אבל מנגן גם מוזיקה קלאסית. הוא קנה את עולמו בזכות שליטתו המוחלטת בנגינה ברגיסטר הגבוה ביותר של החצוצרה.

סנדובל מנגן פסנתר בנוסף לחצוצרה, ובאחת מהופעותיו אמר כי בקובה נגני פסנתר נחשבים להומוסקסואלים, ולכן הוא אינו מנגן בפסנתר למרות שהנגינה בפסנתר אהובה עליו יותר מאשר הנגינה בחצוצרה.

בשנת 2000 יצא סרט טלוויזיה על חייו, בשם "For Love or Country: The Arturo Sandoval Story", בכיכובו של אנדי גרסיה. בשנת 2001, ביצע גרסה אינסטרומנטלית לשיר "".

ב-2013 עוטר במדליית החירות הנשיאותית.

==קישורים חיצוניים==

* 

קטגוריה:פסנתרנים קובנים
קטגוריה:מוזיקאים קובנים
קטגוריה:חצוצרנים
קטגוריה:מוזיקאי ג'אז
קטגוריה:נגני ג'אז: חצוצרנים
קטגוריה:זוכי פרס גראמי
קטגוריה:זוכי פרס גראמי הלטיני
קטגוריה:מקבלי מדליית החירות הנשיאותית
קטגוריה:זוכי אמי בפריים טיים: פסקול למיני-סדרה או לסרט טלוויזיה
קטגוריה:מהגרים מקובה לארצות הברית
קטגוריה:סגל אוניברסיטת פלורידה הבין-לאומית
קטגוריה:אמריקאים שנולדו ב-1949
דולב (עץ)

דֹּלֶב (שם מדעי: Platanus) הוא עץ נשיר גדול, סוג יחיד במשפחת הַדָּלְבִּיִּים (Platanaceae). הדולב המזרחי צומח בארץ ישראל על גדות נחלים זורמים בגליל ובעמק החולה.
הדולב המזרחי ניכר גדולים שצורתם כעין כף יד ובפירות אגוזיים שעירים מאוד.

==מקור השם==
השם "דֹּלֶב" נזכר בתלמוד ירושלמי ובתלמוד הבבלי, ויש לו מקבילה דומה גם בשפה הערבית (دلب – דילב). יש חוקרים הטוענים כי העץ המקראי "ערמון" הוא העץ הקרוי כיום "דולב", וכפי שזוהה בתלמוד בבלי. וכן אונקלוס תרגם "ערמון" המופיע בבראשית ל"דלוב". עץ הערמון מוזכר לצד הברוש והארז ביחזקאל כדוגמה לעץ יפה ואדיר שענפיו יפים וארוכים, כדוגמת הדולב. לפי דעה אחת בתלמוד<ref>ראש השנה כג א</ref>, הדולב נכלל בתוך עשרה מיני הארזים, כלומר עצי סרק שהאדם מחשיב רבות את השימוש בענפיהם או גזעיהם, כארז.

==תפוצה בישראל==
נפוץ בעיקר בשדרות יישובים. נדיר למצוא דולב בר, גדל בעיקר בנחלי איתן בגליל בפרט בנחל כזיב ובנחל בצת. הדולב נמצא גם במקורות הירדן ובנחלי הגולן הנשפכים לכנרת.
בוואדי דילב בשמורת דלבים שבהרי בנימין ניתן למצוא עצי דולב מעטים שנותרו, אך בעבר גדל גם באזור ירושלים והר חברון.
בשנת 2005 נכרתו עצי הדולב הבודדים שבנחל דולב בשומרון. עצי דולב צעירים ניטעו על ידי תושבי היישוב דולב (השוכן על גדות ואדי דילב) במסגרת נטיעות ט"ו בשבט על מנת להחזיר את עצי הדולב לנוף הנחל.

==תפוצה בעולם==
נפוץ בארצות הים התיכון ופרס. הדולב המזרחי הוא אחד העצים האופייניים ביותר לאזור הים-תיכוני ונמצא בשדרות רבות של ערים בעולם.

שמאל

==זמן פריחה==
פורח בחודשי האביב, אפריל–מאי, נוטה להקדים באזורים נמוכים ולאחר בגבוהים. הלבלוב מגיע בדרך כלל מיד לאחר הפריחה. פירותיו הירוקים נמצאים עליו בכל ימות השנה ומבשילים בסתיו.

==שימושים==
עץ נוי וצל. שימש בעבר לבניין. נמצאו שרידי גזעים מהתקופה הרומית ובחפירות יריחו מלפני כ-3000 שנה. העלים שימשו אף לרפואה. מהזרדים ומהקליפה ניתן להפיק דיו המשמש לצביעה של בדים.

==קישורים חיצוניים==

* 
* 
* 

==הערות שוליים==

*
קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
בית עובד

בֵּית עוֹבֵד הוא מושב עובדים בקרבת נס ציונה השייך למועצה אזורית גן רווה ובו כ-300 תושבים. היישוב הוקם בשנת 1933 כחלק ממבצע התיישבות האלף שנערך בשנות ה-30.

==מקור השם==

זאב וילנאי כותב כי מקור השם הוא בפסוק בספר משלי: . השם נזכר גם - שם "בית עובד" הוא ביתו של בית עובד-אדם הגיתי, אליו מוסט ארון הברית על ידי דוד לאחר ניסיון כושל להחזיר את הארון מקריית יערים. 

מקור נוסף לשם הוא היישוב הערבי ביארת עבוד (שמשמעו פרדס עבוד) ששכן במקום בו שוכן כיום המושב.

==היישוב==

המושב בנוי על גבעה, אשר במפה בריטית משנת 1873 מסומנת כחורבה בשם 'לוליה'. בראש הגבעה לצד בית כנסת ובית העם ישנה חורשת אורנים שניטעה לזכר הנופלים בימי המרד הערבי הגדול (1936-1939) באזור זה.באוגוסט 2008 נתגלה במושב סליק ובו 24 רימוני יד מתקופת המנדט הבריטי. הסליק נתגלה במהלך חפירות שהתבצעו במושב לצורך התקנת מערכת ביוב חדשה במושב.

פינה במושב

==קישורים חיצוניים==

* 

==הערות שוליים==

קטגוריה:יישובים שהוקמו ב-1933
קטגוריה:מושבים
קטגוריה:יישובי התיישבות האלף
קטגוריה:מושבי תנועת המושבים
ג'ואיש כרוניקל

ג'ואיש כרוניקל (באנגלית: Jewish Chronicle) הוא העיתון המרכזי של יהדות בריטניה. נוסד ב-1841 בלונדון, ולפיכך מהווה את העיתון היהודי הוותיק בעולם שעודנו מופיע.
== היסטוריה ==
בתחילת דרכו של העיתון מיד עם הקמתו בשנת 1841 הגיע ללונדון אברהם בייניש על מנת לשכנע את היהודים להתיישב בארץ ישראל, ובשנת 1855 הוא נתמנה לעורכו של העיתון וכתב בו חדשות מארץ ישראל ועל מפעל ההתיישבות ועל פעולות חובבי ציון ועוד.
בין כותבי המאמרים בעיתון היו מרדכי עמנואל נח, משה הס, הרב יהודה חי אלקלעי ואחרים.
בתחילת שנות ה-80 של המאה ה-19 שלח חובב הציונות הבריטי לורנס אוליפנט סדרת מאמרים לעיתון ובהם עודד את הקוראים לתרום כספים ולתמוך בעולי העלייה הראשונה.

בשנת 1896 פורסם בעיתון מאמרו של הרצל "פתרון לבעיה היהודית". בתקופת מלחמת העולם הראשונה תמך העיתון בעמדה הציונית המדינית. בשנת 1934 העיתון התמזג עם העיתון ג'ואיש וורלד שנוסד בשנת 1873. בעליו העיקרי של העיתון בשנות ה-30' של המאה ה-20 היה ליאופולד קסלר, מעוזריו הנאמנים והבכירים של הרצל.<ref>יוסף קרוק, תחת דגלן של שלוש מהפכות - כרך ב', תל אביב, מחברות לספרות, 1970, עמ' 449.</ref>

העיתון, היוצא לאור מדי יום שישי בתפוצה של למעלה מ-30,000 עותקים, מספק חדשות, דעות, מאמרים וטורים בנושאי חברה, תרבות וספורט, וכמו כן גם מגוון רחב של דעות ממכתבי הקוראים. בכך היווה, ועדיין מהווה, תפקיד מרכזי בהתפתחות יהדות בריטניה ובחיי הקהילה היהודית שם.

העיתון, העצמאי לחלוטין, נמצא בבעלות קרן קסלר - קרן תרומות ששולטת שליטה מלאה בעיתון, ובכך מונעת השתלטות בעלי אינטרסים פרטיים על העיתון, דבר המאפשר עצמאות מוחלטת למערכת העיתון, למגוון הדעות וליושרה העיתונאית.

סטיבן פולארד מתפקד כעורכו הנוכחי של העיתון.

== קישורים חיצוניים ==

* 

== הערות שוליים ==

קטגוריה:הממלכה המאוחדת: עיתונים
קטגוריה:עיתונות יהודית
קטגוריה:יהדות בריטניה
לברדוריט

לברדוריט הוא מינרל טקטוסיליקטי (סיליקטים במבנה מרחבי), השייך לקבוצת המינרלים הידועים בשם פלגיוקלז (סוג של פצלת השדה). מקור השם בחצי האי לברדור שבקנדה שם אותר לראשונה. המינרל מצוי במקומות נוספים בקנדה ובחצי האי הסקנדינבי.

בקרבת העיר ז'יטומיר באוקראינה, קיימים מספר מכרות המתמחים בכריית סלע המכיל כתשעים אחוז לברדוריט. סלע זה מכונה אנארתוזיט, והוא נכרה בגושים בצורת תיבה, שמנוסרים ללוחות המשמשים כמשטחי עבודה במטבחים וניחנים במראה מרשים בזכות גבישי הלברדוריט הגדולים והכחולים.

הלברדוריט מצוי באמצעיתה של שורת המינרלים האיזומורפית (כלומר שורה של תרכובות אנלוגיות בהרכבן) מקבוצת הפלדספטים (פצלות השדה) המתחילה באלביט ומסתיימת באנורתיט והמכונה פְּלַגְיוֹקְלז ("שבירה נטויה").

הלברדוריט הוא אחד המינרלים היפים ביותר. במבט ראשון נראה הלברדוריט כמינרל בעל גוון כהה עמום אך בחיתוך למקטעים הוא מייצר משחקי אור וצבע לאורך מישורי הפצילות הקרויים "לברדוראסנס" (labradorescence). הצבעים הנפוצים הם ירוק, כתום, כחול, וסגול.

==קישורים חיצוניים==

* [http://webmineral.com/data/Labradorite.shtml לברדוריט באתר webmineral]
* 
קטגוריה:פצלות השדה
קטגוריה:טקטוסיליקטים
קטגוריה:מינרלים סיליקטיים
קטגוריה:מינרלים
פאי (אות)

פִּי (בעברית מקובל להגות את שמה פַּאי, על דרך האנגלית; אות גדולה: Π, אות קטנה: π או ϖ) היא האות השש-עשרה באלפבית היווני. הגייתה כמו האות פּ"א בעברית. ביוונית מודרנית נהגה הצירוף μπ כמו האות בּי"ת בעברית. האות מסמלת את המספר 80, וצורתה, בייחוד הגדולה, מזכירה במעט את האות חי"ת בעברית.

==התפתחות של האות==
האות התפתחה לאות הלטינית P (שמזכירה בצורתה את האות היוונית רו) ולאות הקירילית П.

== שימושי האות π ==
* במתמטיקה:
** פאי קטנה (<math>\ \pi</math>) מייצגת את היחס הקבוע (בגאומטריה האוקלידית) בין היקף מעגל לקוטרו: <math>\pi = 3.14159265358979323846264338327950...</math>
** פאי קטנה מייצגת גם את פונקציית ספירת הראשוניים
** פאי גדולה (<math>\ \Pi</math>) מייצגת מכפלה.<br> לדוגמה: <math> \prod_{i=1}^n a_{i} = a_{1} \cdot a_{2} \cdot \,\,\cdots\,\, \cdot a_{n-1} \cdot a_{n}</math>
** <math>\ \pi_{(k)}</math> מסמלת את האיבר ה-k בn-יה סדורה:
*: <math>a_{(k)}</math> = (<math>a_{(n)}</math>...<math>a_{(k)}</math>....<math>a_{(2)}</math>,<math>a_{(1)}</math>)<math>\ \pi_{(k)}</math>
** פאי גדולה מייצגת גם את פונקציית המלבן.
* בכלכלה האות מייצגת רווח חברה.
* בגאומטריה פאי קטנה מייצגת לעיתים מישור.
* בסטטיסטיקה פאי קטנה מייצגת את העוצמה שמבוטאת גם כעוצמה סטטיסטית
* באסטרונומיה פאי קטנה מציינת את הכוכב ה-16 בבהירותו במערכת כוכבים.

==קישורים חיצוניים==

קטגוריה:אותיות ביוונית
שפי ישי

שפי ישי (נולד ב-23 בדצמבר 1954) הוא מוזיקאי ישראלי. יוצר מוזיקה לתיאטרון לקולנוע ולשירי משוררים.

==ביוגרפיה==
נולד בדצמבר 1954 בירושלים בשם ישי שפי במשפחתם של דב, לימים הפרקליט הצבאי הראשי, ואסתר שפי<ref></ref>. 
בגיל 13 התקבל לפנימייה צבאית, זמן קצר אחרי מלחמת ששת הימים, חבר לחדר ובן מחזור של של גבי אשכנזי ויואב קוטנר.

שירת כפסנתרן בלהקת חיל האוויר עם חבריו הקרובים דויד ברוזה ודפנה ארמוני. השתתף ביצירת האלבום הכבש השישה עשר והלחין את "ריבים קטנים".

שפי ישי הוא בוגר האקדמיה למוזיקה בתל אביב. הקליט מספר שירי סולו ב-1979, שצעדו במצעדי הפזמונים, אבל גנז אותם. 
ב-1992 הוציא אלבום סולו ראשון "אהבה ושנאה", שבו הלחין שירי משוררים (יהודה עמיחי, יונה וולך, נעים עריידי, נתן זך).
ב-2010 הוציא אלבום סולו שני "גבר לא ידבר על כך", שהוקדש בעיקר לטקסטים של נתן זך.

==כמוזיקאי מעבד ונגן==
ישי עיבד והפיק מוזיקלית את אופרת הרוק "מאמי", בגרסתה המקורית ב-1986 (וכן בגרסה המחודשת בשנת 2002). ניגן פסנתר וקלידים בהפקות ובאלבומים של אהוד בנאי, יהודה פוליקר, ואחרים. הפיק מוזיקלית את האלבום היחיד של להקת "דברים שעשיתי עם אחותי". 

==כמלחין לתיאטרון ולקולנוע==
כמלחין כתב מוזיקה להצגות תיאטרון רבות ביניהן:
*סנג'ר, קרוב יותר, אכזר ורחום - בתיאטרון הבימה.
*ברכה, הימים הכי טובים, קיץ אחרון - בתיאטרון באר שבע.
*סטריפטיז אחרון, מחזה לילה - בתיאטרון צוותא.
*הקונצרט, קול קטן, מבזק חדשות - בתיאטרון בית ליסין.
*רוויו לנוער, אליעזר בעל החלומות - בתיאטרון לילדים ולנוער.
*זכרונות חוף ברייטון - בתיאטרון חיפה.
*אלוהים, תנינים, משחק נישואין, ירח אלבמה, כל נדרי, אהבה וזעם - בתיאטרון הרצליה.
*טוני היפה, קילר ג'ו, נוף ילדות, שמים, קולות אחרים, מלקולם הקטן ומלחמתו בסריסים, נדל"ן, חטא - בתיאטרון החאן.
*שניידר ושוסטר בתיאטרון בזל בשווייץ.
*שעתו האחרונה של קול - בפסטיבל תיאטרונטו 2007.
*מה עושים עם ג'ני? בתיאטרון הבימה 2015.
*הזאבים - בתיאטרון הקאמרי 2016.
הפיק וניהל ניהול מוזיקלי את סינדרום ירושלים - בתיאטרון חיפה, ואת אופרת הרוק מאמי - בתיאטרון צוותא ובתיאטרון הבימה.

זוכה פרס קיפוד הזהב מלחין לתיאטרון 2010.

כתב מוזיקה לסרטים "ד"ר דוליטל עקום", "מאחורי גבו של היטלר" ו"לא על הלחם לבדו".

העלה מופעי שירה, מוזיקה ומחול עם המשוררים נתן זך, יהודה עמיחי, יונה וולך, רוני סומק, נעים עריידי ואחרים.

==חיים אישיים==
שפי ישי נשוי לזמרת יהודית תמיר ואב לבן. 
אחיו חגי שפי נהרג באסון התאומים ב-2001.

== אלבומיו ==
* "אהבה ושנאה" - אלבום סולו ראשון (דצמבר 1992).
* "גבר לא ידבר על כך" - אלבום סולו שני (מרס 2010).

* "מתחת לארון" - אלבום לילדים - משירי אנדה עמיר-פינקרפלד (דצמבר 1987)
* "פרחים אדומים" - הפקה, עיבוד והלחנה באלבום של יהודית תמיר (דצמבר 1994)

==קישורים חיצוניים==

* 

* 
* רועי בהריר, [http://www.nrg.co.il/online/47/ART1/978/255.html מנת השפי: ריאיון עם שפי ישי], nrg , 14 בדצמבר 2009
* 
* 
* [http://www.nillydagan.com/%D7%9E%D7%9C%D7%97%D7%99%D7%A0%D7%99-%D7%9E%D7%A9%D7%95%D7%A8%D7%A8%D7%99%D7%9D-%D7%AA%D7%9E%D7%95%D7%96-%D7%94%D7%AA%D7%A9%D7%A2%D7%95/2134-%D7%A9%D7%A4%D7%99-%D7%99%D7%A9%D7%99 שפי ישי באסופת "מלחיני משוררים ישראלים"] בעריכת דודו אלהרר, האתר של נילי דגן

==הערות שוליים==

קטגוריה:מלחינים ישראלים
קטגוריה:זמרים ישראלים
קטגוריה:זוכי פרס קיפוד הזהב
קטגוריה:חברי להקת חיל האוויר
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראלים שנולדו ב-1954
אחיסמך

אנדרטת זיכרון באחיסמך
בית הכנסת באחיסמך
אֲחִיסָמָךְ הוא מושב ב ליד העיר לוד השייך למועצה אזורית חבל מודיעין ומשתייך לתנועת המושבים. ממערב למושב נמצאים כביש 40 והערים לוד ורמלה וממזרח לו יער בן שמן, כביש 6 ומחלף דניאל. מצפון שוכן המושב בן שמן ומדרום מחלף נשרים. שטחו של המושב הוא כ-2,000 דונם<ref></ref>.

== מקור השם ==
המושב נקרא על שם אהליאב בן אחיסמך, שהיה מבוני המשכן ().

==היסטוריה==
מושב אחיסמך הוקם בי"ח בתמוז תש"י (1950) על ידי קבוצת עולים מלוב, בעיקר ממסלאתה שבאזור טריפולי.

במושב קיימים מועדונית לילדים, מועדון לנוער, סניף של בני עקיבא ובית הקשיש הנותנים מענה חינוכי ותרבותי לשכבות הגיל השונות.

בשנת 2022 נחשפה הונאת ענק במושב, כאשר למעלה מ-100 מיליון שקלים שהצטברו באגודת המושב המשותפת נעלמו. תושב המושב נעצר בחשד לגניבה בידי מורשה, עשיית פעולה אסורה ברכוש, קבלת דבר במרמה בנסיבות מחמירות ואיסור הלבנת הון.

== אישים ==
* פנחס עידן - פוליטיקאי ישראלי. נולד ומתגורר במושב אחיסמך.

==קישורים חיצוניים==

* [https://web.archive.org/web/20150711044552/http://www.akhisamakh.co.il/index.asp אתר אחיסמך]
* [https://www.modiin-region.muni.il/%D7%9E%D7%95%D7%A9%D7%91-%D7%90%D7%97%D7%99%D7%A1%D7%9E%D7%9A/| אחיסמך], באתר מועצה אזורית חבל מודיעין
* 

==הערות שוליים==

קטגוריה:יישובים שהוקמו ב-1950
קטגוריה:מושבים
קטגוריה:מושבי תנועת המושבים
קטגוריה:ישראל: יישובים הקרויים על שם אישים
השקיה בטפטוף

[[טפטפת]]
[[טפטפת בפעולה]]
השקיה בטפטוף היא שיטת השקיה שפותחה בישראל, המשחררת מים בטפטוף איטי לשורשי הצמחים, בין אם מעל פני הקרקע או ישירות לאזור השורשים מתחת לפני הקרקע (השקיה תת-קרקעית). המטרה היא לספק את המים ישירות לאזור השורשים ולמזער את ההתאיידות. כבר בזמנים קדומים נעשה שימוש בהשקיה בטפטוף באמצעות כדי חרס שמולאו במים, הוטמנו בקרקע ושחררו את המים באיטיות לקרקע דרך נקבוביות כלי החרס. שימוש בשיטות דומות נעשה בחממות באירופה באמצע המאה ה-20.

== היסטוריה ==
הטפטפת ושיטת ההשקיה המבוססת עליה הומצאו, יוצרו והופצו על ידי המהנדס הישראלי שמחה בלאס ובנו ישעיהו בסוף שנות ה-50 ובמחצית הראשונה של שנות ה-60, כאשר מערכת ההשקיה הניסיונית הראשונה הותקנה על ידם בשנת 1959. בסוף שנת 1964 ייסדו, יחד עם קיבוץ חצרים, את חברת נטפים, אליה העבירו את כל הפעילות העסקית שלהם בתחום הטפטוף, לרבות אפשרות השימוש בפטנטים שלהם. חלק מהותי בפיתוח וקידום התחום והפצתו בכל רחבי העולם מיוחס לפרופ' דן גולדברג מהפקולטה לחקלאות ברחובות.

ישנם הטוענים כי האגרונום יעקב מוטס הוא בעצם הממציא של הטכנולוגיה, ושמחה בלאס הוא זה שמסחר אותה.

כיום מיוצרות מערכות ההשקיה בטפטוף על ידי חברות רבות בעולם, כאשר ישראל נוטלת חלק מרכזי בפיתוח ובייצור. ההמצאה גרמה למהפכה עולמית בשיטות ההשקיה והדישון בחקלאות, והובילה לחיסכון במים ולהגדלת היבולים.

== שיטת פעולה ==
ההתקדמות הגדולה בשיטת ההשקיה בטפטוף התרחשה לאחר התפתחות השימוש בחומרים פלסטיים. שיטת הטפטוף המודרנית מתבססת על העברת המים דרך טפטפות המשחררות אותם לקרקע. הזרם החלש מושג על ידי חיכוך של המים העוברים במסלול ארוך בטפטפת. הפחתת מהירות הזרימה של המים על ידי החיכוך במסלול ארוך אפשרה שיטה יעילה יותר משחרור המים דרך נקבים זעירים, הנסתמים בקלות.

היתרון המשמעותי של טפטפת על פני צינור עם נקבים נובע לא רק ממיעוט סתימות, אלא מחלוקת מים אחידה לאורך השלוחה (צינור הטפטפת). היתרונות מחלוקת המים האחידה רבים: חיסכון במים, מתן כמות מים מדויקת לכלל הצמחים, והחשוב מכולם – יצירת חלקה הומוגנית במועד הקטיף והשבחת איכות הפירות וגודלם – מה שתורם לתשואה גבוהה יותר ואי לכך מגדיל את כדאיות הגידול.

== ראו גם ==
* טפטפת

==לקריאה נוספת==
* שמחה בלאס: מי מריבה ומעש, מסדה, 1973

==קישורים חיצוניים==

* [https://web.archive.org/web/20061128210718/http://www.edugal.org.il/hokrim/concept/mu130.htm שיטות השקיה] באתר העמותה לקידום החינוך המדעי ביישובי הגליל
* [http://www.eingedi.co.il/viewpage.asp?pagesCatID=2540&siteName=eingedi ראשית ההשקיה בטפטוף] באתר קיבוץ עין גדי (שיחה בין ישעיהו בלאס לדן בניהו מעין גדי)
* [https://web.archive.org/web/20070703202218/http://www.netafim.co.il/389/2014 הטפטוף לדורותיו] באתר נטפים
* [http://www.sadot-irrigation.com/ בקרת השקיה] באתר שדות
* 
* 
*יעל פרוינד אברהם, [https://www.makorrishon.co.il/nrg/online/1/ART2/698/679.html טיפת כבוד: מי באמת המציא את הטפטפות?], באתר nrg
* 

==הערות שוליים==

קטגוריה:השקיה
קטגוריה:ישראל: המצאות
קטגוריה:שימור מים
פמלה הנספורד ג'ונסון

פמלה הנספורד ג'ונסון (Pamela Hansford Johnson), ברונית סנואו (29 במאי 1913 – 18 ביוני 1981) הייתה משוררת, סופרת, מחזאית ומבקרת ספרותית וחברתית, שנולדה וחיה באנגליה.

==ביוגרפיה==
היא נולדה בלונדון. אמה, איימי קלוטילדה האוסון, הייתה זמרת ושחקנית, ממשפחה שעיסוקה בתיאטרון. אביה, רג'ינלד קנת ג'ונסון, עבד בשירות הקולוניאלי הבריטי, ושנים רבות מחייו עבד בניגריה. הוא מת כשפמלה הייתה בת 11 והשאיר אחריו חובות. אמה עבדה לפרנסת המשפחה ככתבנית.

פמלה למדה בבית הספר לבנות, שם הצטיינה באנגלית, תולדות האמנות ובדרמה. אחרי שסיימה את לימודיה בגיל 16, עברה קורס מזכירות ועבדה שנים אחדות כמזכירה בחברת השקעות. את הקריירה הספרותית שלה התחילה בכתיבת שירים, שוויקטור ב. ניוברג פרסם ב-Sunday Referee . בשנת 1933 כתבה פמלה אל דילן תומאס, שגם שיריו התפרסמו באותו עיתון, והתפתחה ידידות. הם שקלו נישואים, אבל הרעיון נגנז.

הרומן הראשון שלה, This Bed Thy Centre, יצא לאור בשנת 1935. בשנת 1936 נישאה לעיתונאי אוסטרלי, גורדון ניל סטיוארט. בנם אנדרו נולד ב-1941 ובתם לינדזי ב-1944.

פמלה ובעלה ניל התגרשו בשנת 1949. בשנת 1950 נישאה פמלה לסופר צ'ארלס פרסי סנואו (בהמשך ברון סנואו). בנם פיליפ נולד ב-1952.

פמלה הנספורד ג'ונסון כתבה 27 רומנים. הרומן האחרון שלה, A Bonfire, יצא לאור בשנת מותה, 1981.
היא כתבה גם שני ספרי בלשים יחד עם בעלה הראשון, בשם העט המשותף נאפ לומברד. היא כתבה שבעה מחזות קצרים, שישה מהם בשיתוף עם בעלה השני. היא פרסמה מספר רב של ביקורות, סיפורים קצרים, דברי שירה, מחקרים חברתיים וקובץ חיבורים אוטוביוגרפיים. היא כתבה סקירות רחבות-יריעה לכתבי עת ועיתונים והופיעה בשידורי תוכנית הרדיו "המבקרים".

צ'. פ. סנואו מת ביולי 1980. פמלה הנספורד ג'ונסון מתה כעבור פחות משנה, בלונדון. אפרה פוזר על נהר אייבון, בסטרטפורד על נהר אייבון, עירו של שייקספיר.

== יצירות ==
=== רומנים ===
<div style="text-align: left; direction: ltr; margin-left: 1em;">

</div>

ספרה היחיד שתורגם לעברית הוא מבוא של אבן, תרגמה וירה ישראלית, הוצאת עם עובד, 1962.

=== ביקורת ===
*תומאס וולף: מחקר ביקורתי (1947)
*אייווי קומפטון-ברנט (סדרת סופרים ויצירתם) (1951).
*מכתבי מרסל פרוסט אל אמו, בעריכת ג. ד. פיינטר, כולל מסה הרומנים של מרסל פרוסט (1956).

=== דרמה ===
<div style="text-align: left; direction: ltr; margin-left: 1em;">
Corinth House (1950), Family Party (with C.P. Snow) (1951), Her Best Foot Forward (with C.P. Snow) (1951), The Pigeon with the Silver Foot (with C.P.Snow) (1951), Spare the Rod (with C.P.Snow) (1951), The Supper Dance (with C.P.Snow) (1951), To Murder Mrs Mortimer (with C.P.Snow) (1951), Six Proust Reconstructions (1957).
</div>

=== סוציולוגיה ===
* על העוול (On Iniquity): פרשנות למשפט של רוצחי מור (1967).

=== שירה ===
* Symphony for Full Orchestra ,1934

=== תרגום ===
* החזרה, מאת ז'אן אנוי, עם קיטי בלק (1961)

==קישורים חיצוניים==

* 
* 
* 

קטגוריה:מבקרי ספרות בריטים
קטגוריה:סגל אוניברסיטת וסליאן
קטגוריה:סופרות אנגליות
קטגוריה:משוררות אנגליות
קטגוריה:מחזאים אנגלים
קטגוריה:מחזאיות אנגליות
קטגוריה:מבקרות ספרות בריטיות
קטגוריה:משוררים אנגלים
קטגוריה:סופרים אנגלים
קטגוריה:בריטיות שנולדו ב-1912
קטגוריה:בריטים שנולדו ב-1912
קטגוריה:בריטיות שנפטרו ב-1981
קטגוריה:בריטים שנפטרו ב-1981
אהוד טננבאום

אהוד טננבאום (נולד ב-29 באוגוסט 1979) הוא האקר ישראלי שכונה "האנלייזר".

==ביוגרפיה==
טננבאום גדל בהוד השרון. הוא התפרסם בשנת 1998 כשנתפס על ידי ה-FBI לאחר שפרץ למחשבים של נאס"א, הפנטגון, הכנסת והצבא האמריקאי, ובחלק מהם שתל תוכנות מסוג רחרחן וסוס טרויאני. הוא נשפט בישראל ונידון לשנה וחצי מאסר, שמתוכן ריצה רק שמונה חודשים בשל שחרור מוקדם. בפסק הדין שניתן בערעור של טננבאום על גזר דינו כתבה השופטת דבורה ברלינר:

.

לאחר שנתפס אך קודם שנגזר דינו שירת זמן קצר בצה"ל, ושוחרר לאחר שעבר תאונת דרכים.

בשנת 2005 פעל כבעל חוות סוסים בחגור ויועץ לחברות אבטחת מידע.

בספטמבר 2008 נעצר בידי משטרת קנדה במונטריאול והואשם, יחד עם שלושה שותפים, בהונאה בסך של יותר מ-1.8 מיליון דולר קנדי.

בנובמבר 2013 נעצר באשמת הלבנת הון. בשנת 2015 נסגר תיק החקירה נגדו מחוסר ראיות.

בשנת 2014 עבר לגור ולעבוד בסין בתחום אבטחת מידע .

==אזכורים בתרבות הפופולרית==

* שמש (סדרת טלוויזיה): בפרק ״אין חדש תחת השמש״ (עונה 2, פרק 9), עוגן ואחיה הופכים לצמד האקרים בשם ״אנה ואלייזר״ אשר פורצים אל מחשבי הפנטגון. ה-FBI מגיע לעצרם ופשר הפריצה מכה גלים בחדשות. התסריט מתייחס לפרשת טננבאום, שהייתה אקטואלית בעת שידור הפרק.

== קישורים חיצוניים ==
* סער ורדי, [http://www.nrg.co.il/online/16/ART/988/487.html לא טרויאנים, סוסים], באתר nrg
* בועז גוטמן, רמ"ח חקירות יאח"ה [http://www.news1.co.il/Archive/003-D-312-00.html?tag=02-37-47 ניתוח פרשת האנלייזר]
* 
* [https://www.technow.co.il/%D7%94%D7%90%D7%A0%D7%9C%D7%99%D7%99%D7%96%D7%A8-%D7%90%D7%94%D7%95%D7%93-%D7%98%D7%A0%D7%A0%D7%91%D7%90%D7%95%D7%9D-%D7%94%D7%99%D7%A9%D7%A8%D7%90%D7%9C%D7%99-%D7%A9%D7%A4%D7%A8%D7%A5-%D7%9C%D7%A4/ הישראלי שפרץ לפנטגון והפך לאגדה]

== הערות שוליים ==

קטגוריה:ישראלים בתעשיית התוכנה
קטגוריה:מורשעים בדין בישראל
קטגוריה:האקרים
קטגוריה:מומחי אבטחת מידע ישראלים
קטגוריה:ישראלים שנולדו ב-1979
סיגמא

סִיגְמַא או סִיגְמַה (גדולה Σ, קטנה σ, קטנה סופית ς) היא האות ה-18 באלפבית היווני. האות נהגית כסמך (צליל S).

בספרות יווניות האות שקולה כנגד המספר 200.

מקור האות הוא באות הפיניקית שין 14px. אולם, שם האות נובע מסמך.

בכתיבה היוונית מזרחית (בניגוד לאלפבית היווני מערבי שהשתמשו בו במחוזות יווניות אירופיות) ובימי הביניים, צורת האות הייתה כסיגמא ירחית (בצורת חצי סהר) כלומר C, c אשר מזכירה את האות הלטינית C, אך אינה קשורה אליה כלל. בסיגמא הירחית השתמשו בעיקר ביוונית של ימי הביניים. ניתן לראות זאת עדיין בכתבי הכנסייה האורתודוקסית היוונית וגם בחלק ממהדורותיהם של סופרים קלאסיים. צורתה של האות אס (С) באלפבית הקירילי וצורתה של האות סימא באלפבית הקופטי נוצרו מהסיגמא הירחית (lunate sigma) הנזכרת לעיל.

==התפתחות של האות==
האות התפתחה לאות הלטינית S, שמזכירה בצורתה סיגמא קטנה סופית. צורתה כסיגמא ירחית התפתחה לאות הקירילית С, שמזכירה בצורתה את האות הלטינית C אך אינה קשורה אליה כלל.

==שימושי האות σ==
* במתמטיקה, סיגמא גדולה (Σ) מייצגת סכום, לדוגמה: <math>\sum_{n=1}^{N}{a_n} = a_1 + a_2 + ... + a_N</math>
:כמו כן, סיגמא קטנה מייצגת סכום רימן ותמורה.
* בפיזיקה, סיגמא קטנה (σ) מייצגת כמות מטען חשמלי על אחד מטר רבוע.
* בסטטיסטיקה, סיגמא קטנה (σ) מייצגת סטיית תקן.
* בתורת המספרים, סיגמא קטנה (σ) מייצגת את פונקציית המחלקים ולעיתים גם את סכום המחלקים של מספר.
* בתורת חוזק חומרים, סיגמא קטנה (σ) מייצגת מאמץ.
* בכימיה, סיגמא קטנה (σ) מייצגת קשר בין אטומים.
* בכימיה סיגמא קטנה (σ) מייצגת אורביטלים קושרים ואנטי קושרים עם קשר קוולנטי אחד.
* בהנדסה כימית, סיגמא מייצגת מקדם חספוס.
* בתורת החשמל, סיגמא קטנה (σ) מייצגת צפיפות מטען חשמלי ליחידת שטח.
* בפונולוגיה, סיגמא קטנה (σ) מייצגת הברה.
* באלגברה רלציונית (טבלאית) מציינת את הפעולה הטלה
* באסטרונומיה סיגמא קטנה מציינת את הכוכב ה-18 בבהירותו במערכת כוכבים.
* בביקורת המקרא, סיגמא גדולה (∑) מציינת את תחילתה וסופה של גרסה שיש להשמיטה או שאיננה במקומה.

==קישורים חיצוניים==

* 

קטגוריה:אותיות ביוונית
גמולוגיה

יהלומים
גֶּמוֹלוֹגְיָה היא תורת אבני החן, או מדע חקר אבני החן, והיא תת-ענף של המינרלוגיה העוסקת באבנים וגבישים טבעיים באופן כללי, ושל הגאולוגיה. מקור השם במילה האנגלית גֶ'ם (gem), שפירושה אבן-חן.

מקצוע הגמילוג עוסק במיון וסיווג האבנים, זיהויין, תיעוד צורתן, המבנה הגבישי שלהן, אופן ליטושן, פגמים באבן ותכלילים. כן הוא עוסק בהערכת השווי של אבני חן. מרבית העיסוק בגמולוגיה מתבצע במעבדה גמולוגית.

ענף נוסף של המקצוע עוסק בעבודה המעשית של ביקוע וליטוש אבני חן גולמיות באופן המיטבי. העוסק במקצוע הגמולוגיה נקרא גמולוג.

==סוגי האבנים==
אבני החן הן ברובן גבישים (קריסטלים) אאהודרלים (בעלי צורה מושלמת) או סבהדרלים (בעלי צורה כמעט מושלמת) של מינרלים שונים.

נהוג לחלק אבני חן למספר קטגוריות:
* אבנים יקרות - כגון יהלומים, ספיר או ברקת (איזמרגד), נדירות בטבע וניתן למצוא אותן רק בסביבות מאוד מיוחדות. לחלקן מבנה גבישי המקנה להן תכונות אופטיות ייחודיות וכן תכונות פיזיקליות המקשות את עיבודן. שילוב של גורמים אלו בתוספת פיקוח בינלאומי הוא הסיבה למחירן הגבוה.
* אבני חן / אבנים חצי יקרות - כגון קוורץ או גארנט, בעלות נפיצות גבוהה יותר ופשוטות יותר לעיבוד, ולפיכך גם מחיריהן יחסית נמוכים יותר.
* אבנים סינתטיות - אבנים מעשה ידי אדם שנוצרו באופן מלאכותי כאבן המצויה בטבע.
* אבנים מעשה ידי אדם - תצורות גביש סנטטיות שאינן מופיעות באופן אחר בצורה טבעית בכדור הארץ.
* אבנים אורגניות - אבנים הנוצרות בטבע, כתוצאה של תהליך אורגני, שנחשבות כאבני חן ואף עונות להגדרה של מינרל, כגון פנינה או ענבר.

כמו כן, ניתן לייצר חיקויים לאבני חן מזכוכית, שלה הרכב כימי כמו לגביש הקוורץ, אולם היא בעלת מבנה אמורפי להבדיל מהמבנה הגבישי המסודר המוביל ליצירת גביש הקוורץ ותכונותיו האופטיות הייחודיות.

==סיווג גבישים==
גבישים מסווגים ומוערכים לפי מספר קריטריונים מוגדרים:
# יופי - הצבע, מידת הברק, פגמים פנימיים באבן ואופן הליטוש של האבן.
# עמידות - מדד המורכב משלושה מדדים פנימיים:
::* קשיות - עמידות בפני שריטות, ויכולת החריטה בחומרים אחרים. יהלום הוא החומר הקשה ביותר בטבע (לעניין זה ראו סולם מוס)
::* קשיחות - עמידות האבן בפני שבירה וסדיקה. 
::* עמידות - עמידות כימית להשפעות חיצוניות כגון חומצה, חום, אור, תהליכים כגון חימצון, וחשיפה לכימיקלים אחרים (כמו דטרגנטים).
# נדירות - מידת הימצאותה של האבן בטבע. אבן עשויה להיות נדירה בשל החומרים המרכיבים אותה או בשל מורכבות הנסיבות הטבעיות המאפשרות את היווצרותה, ואף בשל הקושי הכרוך בכרייתה.

אבנים יקרות מוערכות גם לפי גודלן ומשקלן, אם כי לא תמיד אבן גדולה מאותו סוג תהיה יקרה יותר מאבן קטנה, והמחיר מושפע גם מפגמים באבן המסוימת, או צורת הליטוש, אם אין מדובר באבן גולמית. לעיתים, מספר אבנים קטנות שהופקו מאבן אחת גדולה יהיו שוות יותר מאשר האבן הגדולה המקורית. לעיתים החלוקה לאבנים קטנות מתבצעת עקב פגמים באבן הגדולה, או עקב מיעוט הקונים המסוגלים להציע את המחיר עבור אבן גדולה במיוחד.

==גמולוגיה ברפואה המשלימה==
העיסוק בקריסטלים בתחום הרפואה המשלימה והמיסטיקה קרוי גם הוא גמולוגיה, ובהקשר זה מיוחסות לקריסטלים תכונות אנרגטיות האמורות להשפיע על הגוף והנפש.
==ראו גם==
*ג'י. סי. איי. - מרכזים גמולוגים בינלאומיים

==קישורים חיצוניים==

* [http://www.israelidiamond.co.il/ למידע נוסף על מעבדות גמולוגיות]
* למידע נוסף על [http://www.gemology.co.il/courses-in-gemology/ לימודי גמולוגיה]
* [https://www.israelidiamond.co.il/ויקידיאמונד/יהלום/גמולוג-גמולוגיה-חקר-יהלומים-ואבני-חן/ גמולוג – בעל מקצוע המתמחה בזיהוי ודירוג אבני חן ויהלומים]

*
סיגריד אונדסט

סיגריד אונדסט (בדנית: Sigrid Undset; 20 במאי 1882 - 10 ביוני 1949) הייתה סופרת נורווגית, זוכת פרס נובל לספרות לשנת 1928.

== קורות חייה==
אונדסט נולדה בקאלונדבורג שבדנמרק ב-1882. אביה, אינגוואלד מרטין אונדסט, היה ארכאולוג נודע ואמה הייתה בתו של ראש העיר. בשנת 1886, בהיותה בת ארבע, עברה המשפחה לאוסלו שבנורווגיה.

סיגריד קיבלה חינוך תרבותי מעולה ובהיותה בת 14 הייתה מסוגלת לקרוא שירה איטלקית בשפת המקור. היא הצטיינה בטוב לבה ובהיותה ילדה נהגה לאסוף תולעי אדמה שעלו על פני הקרקע אחרי הגשם, כדי שלא יירמסו על ידי עוברים ושבים. היא התייתמה בגיל מוקדם והמשפחה חשה את טעם העוני. בתקופה הזאת התחשל אופייה. בגיל 16 היא כבר הושפעה מהספרות האנגלית של ימי הביניים והרנסאנס.

לאחר שסיימה את בית הספר הריאלי חיפשה סיגריד עבודה בתחום הציור, היות שהיה לה ניסיון בהכנת תפאורות לתיאטרוני בובות, אך היא לא הצליחה למצוא עבודה בתחום לכן נאלצה לצאת לעבודה כפקידה ועסקה בכך במשך עשר שנים.

אונדסט פרסמה מספר סיפורים ובשנת 1907 ראו אור שני רומנים שלה ולאחריהם קיבלה מלגה קטנה מעירית אוסלו. בשנת 1912 יצא לאור הרומן "ג'יני" שזכה להצלחה ותורגם לאנגלית ולגרמנית. באותה שנה נישאה לצייר הנורווגי סווארסטאד, שהתגרש לשם כך מאשתו הראשונה, והביא עמו לביתם המשותף שלושה ילדים קטנים. השניים התגוררו תקופות קצרות בלונדון וברומא, עד שחזרו לנורווגיה, השתקעו בלילהאמר, ונולדו גם להם שלושה ילדים. אונדסט פרסמה עוד כמה רומנים וקובץ מסות על בעיות הנשים. ב-1919 עברה משבר דתי שארך מספר שנים שבסופו עברה לכנסייה הקתולית. בעקבות המשבר הדתי התגרשה מבעלה והקדישה את כל משאבי רוחה לחיבור רומן היסטורי רחב יריעה בשם "כריסטין בת לאוראנס". מכאן המשיכה ברומנים היסטוריים על תקופת ימי הביניים.

בשנת 1928 הוענק לה פרס נובל לספרות "בעיקר על תאוריה המזהירים על חיי סקנדינביה בימי הביניים".

בתה מוסה, שהייתה נכה, נפטרה בשנת 1939. באביב 1940 עזבה את נורווגיה לשוודיה, ובאוגוסט 1940 הגיעה לארצות הברית.

נפטרה בלילהאמר ב-1949.

== יחסה ליהודים ולציונות ==
לאונדסט היה יחס חם ליהודים ולציונות. בעת שהותה בארצות הברית עמדה אונדסט בקשר עם ארגונים מחתרתיים במדינות אירופה הכבושות, וניסתה לנצל את השפעתה על ממשלת שוודיה כדי לשכנע אותה להנפיק דרכוני מעבר ל-700 יהודים מהגטו בבודפשט. היא גם הצטיינה ביכולת לחזות תופעות פסיכולוגיות בעמים, יכולת הבאה לידי ביטוי במכתב שכתבה לפרופסור יוסף קלוזנר ומאמר שפרסמה בחודש אוגוסט 1944.

המכתב לפרופסור קלוזנר (שנת 1943):

== מיצירותיה ==
* גברת מרתה אוליה (1907) (Fru Marta Oulie) רומן
* ויגה ליוט וויגדיס (1909) (Fortællingen om Viga-Ljot og Vigdis) רומן
* ג'יני (1912) (Jenny) רומן
* כריסטין בת לאוראנס (1920 - 1922) (Kristin Lavransdatter) טרילוגיה היסטורית, תורגם לעברית.
* הכלולות (1920) (Kransen)
* בעלת הבית (1921) (Husfrue)
* הצלב (1922) (Korset)
* הרעיה המאמינה (1936) (Den trofaste hustru) רומן
* גברת דורתאה (1939) (Madame Dorthea) רומן

==ספריה שתורגמו לעברית==
* ויגה-ליוט וויגדיס, סיפור אהבה ונקמה צפוני, תרגם דוד קלעי, תמוז, תל אביב, 1984; מהדורה קודמת בתרגום מגרמנית של ד. קלעי, א.י. שטיבל, תרצ"ב.
* כריסטין בת לברנס, תורגם על ידי צפורה אהרונוביץ (בשם העט שבתאית), הוצאת שטיבל, 1937; תורגם שנית מנורווגית בשם קריסטין לוורנסדטר בידי דנה כספי, הוצאת שוקן, 2007.

==קישורים חיצוניים==

* 
* 
* 
* 
* 
* 
* 

קטגוריה:סופרות נורווגיות
קטגוריה:זוכי פרס נובל נורווגים
קטגוריה:זוכות פרס נובל לספרות
קטגוריה:זוכי פרס נובל לספרות
קטגוריה:ילידות 1882
קטגוריה:נפטרות ב-1949
ארמניאק (משקה)

בקבוק ארמנייק Baronne Jacques de Saint-Pastou
ארמניאק (בצרפתית: Armagnac) הוא משקה אלכוהולי מסוג ברנדי המיוצר בחבל ארמניאק שבצרפת.
הארמניאק הומצא בשנת 1400, כמאתיים שנה לפני הקוניאק.

==הכנה וזיקוק==
המשקה מופק מענבים ועובר זיקוק דודי אחד או שניים. לאחר מכן הוא עובר יישון בחביות עץ אלון. רמות היישון שלו זהות לרמות היישון של קוניאק.
הארמנייאק אינו מזוקק באלמביק כמו הקוניאק, אלא בדוד שהוא מעיין הכלאה בין זיקוק דודי לזיקוק רציף הנקרא "זיקוק עמודים".

==מותגים של ארמניאק==
*מרקיז דה מונטיסקייה
*פריס דה קונדה
*קלז דה דיוק
*סנט ויואנט
*סמפה

==הגשה==
את הארמנייאק מגישים בכוס סניפטר מאותן סיבות שמגישים קוניאק בכוס סניפטר.

==קישורים חיצוניים==

* אביטל ענבר, [http://www.masa.co.il/article/2237/%D7%94%D7%A1%D7%95%D7%93%D7%95%D7%AA-%D7%94%D7%9B%D7%9E%D7%95%D7%A1%D7%99%D7%9D-%D7%A9%D7%9C-%D7%90%D7%A8%D7%9E%D7%90%D7%A0%D7%99%D7%90%D7%A7/ הסודות הכמוסים של ארמאניאק], "מסע אחר", מתוך ספרו "התענוגות של דרום-מערב צרפת"

 

קטגוריה:משקאות אלכוהוליים
קטגוריה:ברנדי
קטגוריה:משקאות הקרויים על שם מקומות
קלואה

קלואה (Kahlúa) הוא ליקר קפה שמוצאו במקסיקו. הליקר מכיל לרוב 26.5 אחוז אלכוהול והוא מופק מזן הקפה ערביקה. 

כימאי חלם את הרעיון עם האחים אלווארז, שגידלו את פולי הקפה היקרים בוורקרוז שממנו יוכל לבצע את האלכימיה שלו. הם קראו לזה קלואה מסלנג עתיק לקפה. ארבע שנים לאחר ההשקה הם נסעו לארצות הברית והמותג הפך במהרה לכל העולם. בבריסל, בשנת 1948, נולד הקוקטייל הרוסי השחור עם קלואה בבר במסיבות שנערכו על ידי איש חברה מפורסם. בשנת 1965 הופיע באוקלנד, קליפורניה, אזכור ראשון לקוקטייל נוסף על בסיס קלואה, הרוסי הלבן. בשנות השישים החברה עלתה לכותרות עם כל ההנהגה הנשית שלה, ואז בשנת 1977, הרקיחה האייקונית של B-52 (תערובת של קלואה, בייליס וגרנד מרנייה) נרקחה לראשונה בקלגרי. בשנת 1980 הפכה קלואה לליקר הקפה הנמכר ביותר בעולם. הטעם של הקלואה משלב בין קפה ושוקולד, כל אחד מהם מתחרה על תשומת לב ומתאים זה לזה למרירות, בעוד טעם הווניל מתווסף מאחורי אותם טעמים חזקים יותר.<ref></ref> 

בקבוק הליקר חום כהה ועליו תווית צהובה וכיתוב בצבע אדום. הליקר משמש כדיז'סטיף עם או בלי קרח וכן בקוקטיילים רבים ובעיקר קוקטיילי שמנת. פולי הקפה נקראים "פולי ההר הכחול", ומקורם בג'מייקה. זהו ליקר שמוסיף טעם לרוב בעוגות ותבשילים ומככב בהרבה מתכונים. דבר נוסף שמרמז על מרכיב הקפה הוא שמו של המשקה המזכיר את המילה הערבית לקפה (קאהווה - Kahwa).

בדומה לקלואה נפוץ במקסיקו גם "אחיו הצעיר" הסברוסו, ליקר קפה בעל אחוזי אלכוהול נמוכים יותר (24%).

==קישורים חיצוניים==

* 

==הערות שוליים==

קטגוריה:ליקרים בטעם קפה
The Tonight Show

[[ג'יי לנו מארח את נשיא ארצות הברית ברק אובמה, 2011]]
The Tonight Show (טונייט שואו, בתרגום חופשי: תוכנית הלילה) היא תוכנית האירוח המרכזית של רשת הטלוויזיה האמריקאית NBC. משודרת ברציפות מספטמבר 1954, והיא תוכנית הבידור הוותיקה ביותר בארצות הברית. המנחה הנוכחי של התוכנית הוא ג'ימי פאלון, שהחל להנחות אותה ב-17 בפברואר 2014, ויחד עמו (עוד מה"לייט נייט" הקודם) מפיק התוכנית לורן מייקלס.

מנחי התוכנית הקבועים בעבר היו סטיב אלן בשנים 1954 - 1957, ג'ק פאר בשנים 1957 - 1962, ג'וני קרסון בשנים 1962 - 1992, ג'יי לנו בשנים 1992 - 2009 ושוב ממרץ 2010 עד 6 בפברואר 2014, וקונאן או'בריאן בשנים 2009 - 2010.

התוכנית נוצרה על ידי נשיא הרשת פאט ויבר, אביה של השחקנית סיגורני ויבר. המנחה הראשון של התוכנית היה סטיב אלן, שהנחה תוכנית אירוח לילית בערוץ הטלוויזיה המקומי של NBC בניו יורק משנת 1953. התוכנית הראשונה שודרה ב-27 בספטמבר 1954, וארני קובאקס הנחה אותה כמנחה אורח מאוקטובר 1956. מינואר עד יולי 1957 התוכנית שונתה לפורמט חדשות, בהנחיית ג'ק לסקולי ואל קולינס. השינוי פגע באחוזי הצפייה, וביולי 1957 התוכנית שבה לפורמט אירוח, בהנחיית ג'ק פאר. מאפריל עד ספטמבר 1962 הנחו אותה מנחים אורחים, לרבות גראוצ'ו מרקס. מאוקטובר 1962 עד מאי 1992 הנחה אותה ג'וני קרסון.

במאי 1992 החל להנחות את התוכנית ג'יי לנו, שהיה חלק מצוות התוכנית לצד קרסון. לנו פרש ב-2009 והחליפו קונאן אובריין, ג׳יי לנו חזר להנחות אותה ב-2010 אולם סיים את תפקידו באופן סופי בפברואר 2014. 

לאחר החלפתו של לנו בקונאן עלתה תוכנית חדשה בהנחייתו של לנו בערוץ לפני ה־Tonight Show, בעקבות תוכניתו החדשה של לנו בעלת הרייטינג הנמוך ירדו נתוני הרייטינג של התוכניות שלאחריו, כולל ה־Tonight Show בהנחייתו של קונאן, ולכן קיימה NBC ועדה שרצתה להזיז את ה-Tonight Show ליום למחרת ובכך לפנות מקום לתוכניתו של לנו, קונאן התנגד להזיז את התוכנית ממשבצת השידור המקורית שלה אותה החזיקה עוד מיסודה כיוון שטען שזה יפגום בזיכיון שלה. בעקבות כך פרץ סכסוך בין קונאן ל־NBC שבסופו פרש קונאן מהתוכנית. לאחר פרישתו של קונאן נערכו הפגנות ענק ברחבי ארצות הברית כנגד NBC ולנו. קונאן קיבל תמיכה רבה ולבסוף קיבל תוכנית משלו בשם CONAN בערוץ TBS.

בשנים 1995–2010 הוביל את להקת התוכנית קווין יובנקס, ובשנותיה האחרונות ריקי מיינור. 

מאז פברואר 2014 מנחה התוכנית הוא ג'ימי פאלון.

התוכנית המקורית צולמה בעיר ניו יורק, וארכה 90 דקות. במאי 1972 עברה התוכנית לעיר ברבנק שבקליפורניה, ובשנת 1980 קוצרה לשעה. בפברואר 2014 חזרה התוכנית לניו יורק. התוכנית משודרת בימים שני עד שישי, בשעות 23:35 - 00:35 בלילה.

== ראו גם ==
* לייט שואו - תוכנית האירוח המרכזית של CBS, שהייתה בהנחיית דייוויד לטרמן וכיום בהנחיית סטיבן קולבר
* לייט נייט - תוכנית האירוח המאוחרת של NBC, בהנחיית סת' מאיירס (במקור דייוויד לטרמן, לאחר מכן קונאן או'בריאן וג'ימי פאלון)
* לייט לייט שואו - תוכנית האירוח המאוחרת של CBS, בהנחיית ג'יימס קורדן (בעבר טום סניידר, קרייג קילבורן וקרייג פרגוסון)

== קישורים חיצוניים ==

* 
* 
* 

==הערות שוליים==

קטגוריה:תוכניות טלוויזיה שעלו לשידור בשנות ה-1950
קטגוריה:תוכניות אירוח אמריקאיות
פרנג'ליקו (ליקר)

פרנג'ליקו הוא ליקר אגוזים איטלקי עם תוספת קרמל, בנפח 24 אחוז אלכוהול. 

הליקר נוצר בשנת 1980 על–ידי חברה איטלקית. כדי לייחד את המשקה הוענקה לבקבוק דמות נזיר וכדי לבאר בחירה זו טענה החברה כי הוא מבוסס, כביכול, על ליקר אגוזים ופירות יער שיצר נזיר מן מאה ה-17 בשם אנג'ליקו. 
באיטלקית, משמעות המילה fra היא "אח", כלומר נזיר. כאשר מחברים את השם האח למילה אנג'ליקו מקבלים פרנג'ליקו.
פרנג'ליקו נחשב לליקר איכותי וקל לשתייה, בגלל טעמו המתוק שאינו משאיר תחושה כבדה של אלכוהול.

==קישורים חיצוניים==

* 
 

קטגוריה:ליקר פירות
קטגוריה:משקאות אלכוהוליים
גליאנו

גליאנו (באיטלקית: Galliano) הוא ליקר וניל ואניס איטלקי, המיוצר על פי נוסחה סודית שבין מרכיביה יותר מ-80 עשבי תיבול שונים, פרחים ושורשים.

הליקר הומצא ב-1896, ונקרא על שם גיבור המלחמה האיטלקי ג'וזפה גליאנו. המשקה מצא את דרכו לארצות הברית, שם התפרסם בעזרת איטלקים שהיגרו למערב בחיפוש אחר זהב.

גליאנו משווק בבקבוק גבוה במיוחד – כמעט פי שניים מבקבוק יין רגיל.

==גרסאות==
בקבוקים של Galliano Vanilla ו־Galliano l'autentico. בקבוקי הליקרים נבדלים זה מזה בצבע. 
נכון היום נמכרות מספר גרסאות של ליקר גליאנו :
* Galliano Vanilla – מתכון וניל-אניס מודרני הנפוץ ביותר בשוק. צבע המשקה צהוב.
* Galliano Autentico – מתכון וניל-אניס מקורי, המבוסס על מתכון ראשון של גליאנו. צבע המשקה צהוב.
* Galliano Amaretto – גרסה המשלבת אמרטו עם גליאנו ונילה. צבע המשקה חום.
* Galliano L’Aperitivo – אפריטיף מריר המבוסס על גליאנו. צבע המשקה לבן.
* Galliano Sambuca White – משקה סמבוקה עם מספר עשבים אחרים. המשקה שקוף.
* Galliano Sambuca Black – משקה סמבוקה עם מספר עשבים אחרים. צבע המשקה שחור.
* Galliano Espresso – ליקר קפה. צבע המשקה שחור.

==קוקטיילים על בסיס גליאנו==
*הוט שוט גליאנו
*הארווי וולבנגר
*גולדן קאדילק
*גולדן דרים
*זיון איטי ונוח כנגד הקיר
*ציפור צהובה

==קישורים חיצוניים==

==הערות שוליים==

קטגוריה:ליקרי עשבים
קטגוריה:ליקר בטעם אניס
קטגוריה:משקאות אלכוהוליים
קטגוריה:מאכלים הקרויים על שם אישים
Lords and Ladies

Lords and Ladies (בתרגום מילולי: "אדונים וגבירות") הוא הספר הארבעה עשר בסדרת ספרי "עולם הדיסק" של טרי פראצ'ט. הספר פורסם בשנת 1992 ונכון ל-2016 טרם תורגם לעברית.

הספר מהווה המשך לספרים "אחיות הגורל" ו-"מכשפות בחוץ לארץ", ועל פי פראצ'ט עצמו, הוא אחד מספרי עולם הדיסק הבודדים שאינם עומדים בפני עצמם, אלא יש לקרוא את הקודמים להם כדי להבינם כראוי. בספר מופיעות דמויותיהן של המכשפות משני הספרים הקודמים, והעלילה שלו מתרחשת זמן קצר לאחר סיום "מכשפות בחוץ-לארץ". כמו כן, מבין הדמויות החוזרות של פראצ'ט, מופיעות בספר מספר דמויות של קוסמים מהאוניברסיטה הנעלמת.

בספר זה מופיעים לראשונה האלפים של עולם הדיסק, והם מוצגים כיצורים מרושעים וסאדיסטיים, שכל כוחם ביצירת אשליה כאילו הם יפים ונעלים - וזו הצורה שבה זוכרים אותם יושבי עולם הדיסק. האלפים שמציג פראצ'ט מהווים ניגוד בוטה לאלפים של ג'.ר.ר. טולקין, שהפכו לאב הטיפוס של דמות האלף בספרי הפנטזיה.

הספר אף מכיל התייחסויות למחזות שייקספיר ובעיקר "חלום ליל קיץ", לתופעת מעגלי התבואה, לתאוריית העולמות המקבילים בפרט, ולתורת הקוואנטים בכלל.

==קישורים חיצוניים==
* 

קטגוריה:ספרי עולם הדיסק
קטגוריה:ספרי 1992
קטגוריה:מכשפות בספרות
ויברטור (תעשייה)

ויברטור של טלפון סלולרי
וִיבְּרַטוֹר (אנגלית: Vibrator. בעברית: רַטָּט, מַרְטֵט, או מַרְטֵטָה) הוא מכשיר מכני, פנאומטי, הידראולי או חשמלי המפיק תנודות רטט. 

ויברטורים משמשים למגוון רחב של מטרות: הרעדת בטון לשם הידוק בעת יציקתו, הרעדת מכלי ניקוי לחלקי מתכת, בטלפונים סלולריים ולמגוון שימושים תעשייתיים אחרים.

ויברטורים קטנים מופעלים בדרך כלל על ידי סוללות המניעות מנוע אשר לצירו מחוברת טבעת אובלית אשר בעת סיבובה גורמת לתנועות זעירות המתבטאות ברטט של המכשיר.

==ויברטורים למטרות תעשייתיות==

בין השימושים התעשייתיים בוויברטורים: 
* ויברטורים רבי עוצמה משמשים בענף הבנייה לסילוק בועות אוויר מבטון יצוק. סוגים אחרים של ויברטורים משמשים לייצוב ודחיסת בטון, או להכנסת יסודות לאדמה. 
* בתעשיית אבזירי המין, נקבת האדם נוהגת להשתמש בויברטור לצורך עינוג מיני.
* בענף הדפוס, ויברטורים משמשים בבתי דפוס קטנים ליישור ערימות של נייר מודפס. 
* בתעשיות אוויריות, נעשה שימוש בוויברטורים לביצוע ניסויים על מעגלים אלקטרוניים. 
* כחלק מן המכניזם של מסוע. הסרט הנע זז ולא מצוי במגע עם העצמים - זאת, במיוחד עם חלקים קטנים. 
* במערכות של הפרדת חומרים קלים מכבדים יותר.
* בטלפונים הסלולריים, קיים מנגנון של רטט כתחליף או כמלווה צלצול.
* בשלטים לקונסולות משחקים לפעמים שמים מנגנון של רטט לשיפור חוויית המשחק.

== ראו גם ==
* ויברטור (אביזר מין)

==הערות שוליים==

קטגוריה:מכונות
קטגוריה:ציוד מכני הנדסי
למדא

לַמְדַא (לעיתים נכתב: "לַמְבְּדַא"; ביוונית: Λάμ(β)δα) היא האות ה-11 באלפבית היווני. בספרות יווניות היא שקולה למספר 30. אות גדולה: Λ, אות קטנה: λ. נהגית כלמ"ד (/l/ :IPA).

== שימושים באות Λ ==
* בפיזיקת חלקיקים האות מסמלת את אחד הסוגים של חלקיקי באריון.
* האות שימשה לעיטור מגני הלוחמים בצבא ספרטה (מלשון לאקדמון – חבל הארץ שבו נמצאת ספרטה).

== שימושים באות λ ==
* האות משמשת כסמל יחידת נפח השקולה למיקרוליטר או למילימטר מעוקב.
* האות מסמלת בפיזיקה אורך גל. כמו כן, נהוג לסמן בה כופלי לגראנז'.
* כמו כן, בפיזיקה האות מסמנת צפיפות אורכית של מטען חשמלי.
* האות מסמלת את קבוע הדעיכה של חומר רדיואקטיבי.
* במדעי המחשב התאורטיים: תחשיב למדא
** בשפת התכנות scheme האות מציינת פרוצדורות.
** בשפות תכנות: פונקציות למדא הוא כינוי לפונקציות אנונימיות
* בביולוגיה: בקטריופאג' למדא, אינטרפרון למדא.
* בתורת ההסתברות, האות מסמנת ממוצע הסתברותי בהתפלגות פואסונית.
* באסטרונומיה, לציון הכוכב ה-11 בבהירותו במערכת כוכבים.
* במתמטיקה אפשרי ליצג פונקציות בעזרת למדא בצורה: <math>\lambda n \in A . \varphi (n) = \{n \in A|<n,\varphi(n)>\}</math>

==בתרבות הפופולרית==
* בסדרה סטארגייט SG-1, האות למדא גדולה משמשת לסימון כדור הארץ
* סמל סדרת משחקי המחשב המפורסמת Half Life
* גלי המוח הנחקרים בסדרה "השמיניה" נקראים "גלי למדא"
* בסדרה 'שבעת הפלאים' מאת פיטר לרנג'יס לארבעה נערים הנקראים 'הנבחרים' יש את סמן הלמדא על העורף שמסמל שיש להם את הכוח והמחלה ג'י-7-דבליו.

==קישורים חיצוניים==

קטגוריה:אותיות ביוונית
בטא

בטא או בטה (אות גדולה: Β, אות קטנה: β או ϐ) היא האות השנייה באלפבית היווני. ומקורה באות הפיניקית "ב" – Beth. ביוונית מודרנית האות נהגית כבי"ת רפה (/v/ :IPA – ושמה 'וִיטָה') אולם ביוונית עתיקה נהגתה האות כבי"ת (/b/ :IPA).
בספרות יווניות לאות ערך של המספר 2.

מהאות בטא צמחה האות הלטינית B והאותיות הקיריליות В ו־Б. הליגטורה הגרמנית ß דומה בצורתה לאות בטא, אולם מדובר באות שונה שהתפתחה באופן שונה, ואף הגייתה שונה.

== שימושי האות β ==
===במדע===
*בגאומטריה משמשת לסימון זווית.
*באלקטרוניקה האות β מסמלת את ההגבר של טרנזיסטור ביפולרי.
*בפיזיקה, קרינת בטא היא פליטה של חלקיקי בטא – אלקטרונים או אנטיאלקטרונים.
*בפיזיקה, β מייצגת את מקדם ההתפשטות השטחית של חומר.
*בסטטיסטיקה היא משמשת להצגת מקדם הניבוי (המתוקנן) במודל רגרסיה, או את עוצמת המבחן בבדיקת השערות.
*באסטרונומיה, האות מסמלת את הכוכב השני בעוצמתו במערכת כוכבים.

===במחשבים===
בפיתוח תוכנה, גרסת בטא היא גרסה ניסויית שאמורה לעבוד, אך מפתחי תוכנה לא יופתעו מקיומם של באגים בה. בדרך כלל מופצת התוכנה למבחר מצומצם של משתמשים, המכונים בודקי בטא (בטא-טסטרים).

===בכלכלה פיננסית===
בכלכלה פיננסית, הבטא של נכס מסוכן (או תיק של נכסים מסוכנים) הוא מדד סטטיסטי המייצג את רגישות התשואה שלו לשינוי בתשואת השוק כולו: עלייה או ירידה של 1 אחוז בתשואת תיק השוק, יביאו בממוצע לעלייה או ירידה של בטא אחוזים בתשואת הנכס המסוכן, בהתאמה. ככל שלנכס מסוכן, כגון מניה או איגרת חוב, יש בטא גבוהה יותר, כך התשואה שלו היא תנודתית יותר ביחס לזו של השוק כולו, ולכן המחזיק בנכס מסוכן כזה חשוף הצורה גדולה יותר לסיכון השיטתי של השוק. את הבטא ניתן לאמוד על ידי רגרסיה ליניארית מנתוני תשואות סיטוריים, ומשתמשים באמדן הבטא במודלים של הערכת שווי ותמחור נכסים במימון.

==קישורים חיצוניים==

קטגוריה:אותיות ביוונית